title: Potėns
text: Potėns, putėns () īr stambuoks krūms, katros ožaug 2-4 m augštoma. Patsā aug tonkiausē šalep opiu, ežerū, bet nuognē tonkē žmuonis ano sodin pri namū, suodnūs. Gegožė ė bėrželie pasipil baltās, kvepantēs žėidās, vuo ant rodėnė sunuokin rauduonas, jiedamas ougas. Anas īr kartės, bet pu šalnū kartielis ėšēn ėr anas galėm jiestė, dėrbtė ėš anū liekvarstus, ougėinės.